《和贾魏公冬大雪诗 其二》
宋代·潜说友

云气峥嵘众俊林，圣朝事事合天心。梅根依傍蒙嘉泽，竹力低天愧重任。

有美江山祗如旧，无尘宇宙幸逢今。坐令清昼閒铃索，白战工夫效汝阴。

作者简介：宋元间处州人，字君高。宋淳祐四年进士，咸淳中以中奉大夫权户部尚书，知临安军府事，封缙云县开国男。时贾似道势方炽，说友曲意附和，故得进。后守平江，元兵至，弃城遁。宋亡，降元，受宣抚使之命。以官军支米不得，王积翁以言激众，遂为李雄剖腹死。有《咸淳临安志》。